
Nr.117, datë 3.2.2008

PëR MIRATIMIN E LISTëS PëRFUNDIMTARE të PRONAVE, PYJE DHE KULLOTA, Që DO të TRANSFEROHEN në PRONëSI të NJëSISë Së QEVERISJES VENDORE, KOMUNA ZAGORI të QARKUT të GJIROKASTRëS 

Në mbështetje të nenit 100 të Kushtetutës, të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, dhe të nenit 23 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Brendshëm, Këshilli i Ministrave 

VENDOSI: 

1. Miratimin e listës përfundimtare të pronave të paluajtshme publike, pyje dhe kullota, që janë në juridiksionin territorial dhe administrativ të njësisë së qeverisjes vendore, komuna Zagori të qarkut të Gjirokastrës, që do t’i transferohen në pronësi kësaj njësie. 
2. Lista përfundimtare e pronave të paluajtshme, pyje dhe kullota, me 4 (katër) fletë e që përfundon me numrin rendor 153 (njëqind e pesëdhjete e tre) dhe lidhja nr.1 i bashkëlidhen këtij vendimi dhe janë pjesë përbërëse e tij. 
3. Ngarkohen Ministria e Brendshme, Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërise dhe komuna Zagori për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINISTRI 
Sali Berisha

